User:Progint/sandbox/62/243 Ozarbayjonning bosib olingan hudularidagi holat

Bosh Assambleya tomonidan 2008 yilning 14 martida qabul qilingan rezolyutsiya — 62/243. Ozarbayjonning bosib olingan hudularidagi holat

Bosh Assambleya,

Birlashgan Millatlar Tashkiloti Ustavining maqsadi, tamoyillari va qoidalariga rioya qilgan holda,

Xavfsizlik Kengashining 1993 yilning 30 apreldagi 822 (1993) — sonli rezolyutsiyasi, 1993 yilning 29 iyuldagi 853 (1993)- sonli, 1993 yilning 14 oktabrdagi 874 (1993) — sonli va 1993 yilning 12 noyabrdagi 884 (1993) — sonli rezolyutsiyalari, shuningdek, „Ozarbayjondagi qochqinlar va koʻchib kelgan shaxslarga favqulotda xalqaro yordam“ deb nomlangan, Bosh Assambleyaning 1993 yilning 20 dekabrdagi 48/114 — sonli va 2006 yilning 7 sentabridagi 60/285 sonli „Ozarbayjonning bosib olingan hududlaridagi holat“ deb nomlangan rezolyutsiyalariga havola qilib,

shuningdek, Evropada xavfsizlik va hamkorlik Tashkilotining Minsk guruhining Togʻli Qorabogʻga chegaradosh Ozarbayjonning bosib olingan yerlari boʻyicha dalillarni aniqlash missiyasining hisoboti va Minsk guruhi raislarining Evropada xafsizlik va hamkorlik Tashkilotining Doimiy Kengashiga dalillarni aniqlash missiyasi haqidagi 1 xatiga havola qilgan holda,

Evropada xafsizlik va hamkorlik Tashkilotining Togʻli Qorabogʻ va unga chegaradosh tumanlarni yongʻindan aziyat chekkan hududlarining ekologik holatini baholash2 missiyasi hisobotini eʼtiborga olgan holda, mojaro tomonlarining xalqaro gumanitar huquq normalariga soʻzsiz rioya qilish majburiyatini tasdiqlab,

Ozarbayjon Respublikasining Togʻli Qorabogʻ hududi va uning atrofida qurollangan mojaro jahon tinchligi va xavfsizligiga tahdid solishda tavom etayotganiga jiddiy tashvishlanib, va uning gumanitar holat va Janubiy Kavkaz mamlakatlarida rivojlanishi uchun salbiy oqibatlarni hisobga olib,


 * 1) Ozarbayjon Respublikasi suverenligi va hududiy daxlsizligini, uning xalqaro tan olingan chegaralari doirasida hurmat qilish va quvvatlash haqida eʼlon qiladi;
 * 2) Ozarbayjon Respublikasining barcha bosib olingan hududlaridan barcha armani qurolli kuchlarini darhol, toʻliq va soʻzsiz olib chiqishni talab qiladi;
 * 3) Ozarbayjon Respublikasining bosib olingan hududlaridan haydalgan aholinining oʻz uylariga qaytishga boʻlgan ajralmas huquqini tasdiqlaydi va bunday qaytish uchun zarur boʻlgan sharoitlar, shu jumladan, mojarodan zarar koʻrgan hududlarni kompleks tiklash zaruratini taʼkidlaydi;
 * 4) Ozarbayjon Respublikasining togʻli qorabogʻ hududida armani va ozarbayjon aholisiga normal, xavsiz va teng sharoitlar yaratish kerakligini tan oladi va bu Ozarbayjon Respublikasi doirasida bu hududda oʻz oʻzini boshqarishning samarali demokratik tizimini yaratishga imkon beradi;
 * 5) Ozarbayjon Respublikasi hududini bosib olish holatini hech bir davlat qonuniy deb tan olmasligi kerakligini va bu holatga koʻmaklashish yoki saqlanib qolishiga yordam bermasligi kerakligini yana bir bor taʼkidlaydi;
 * 6) Xalqaro yordam sayi harakatlarini shu jumladan Evropada xavfsizlik va hamkorlik Tashkilotining Minsk guruhi raislarining xalqaro norma va tamoyillariga binoan mojaroni tinch yoʻl bilan hal qilishga yoʻnaltirilgan sayi harakatlarini qoʻllab — quvvatlashini taʼkidlaydi va bu sayi harakatlarni yuqorida koʻrsatilgan qoidalarga binoan uzoq va mustahkam osoyishtalikni taʼminlash uchun zarurligini tan oladi;
 * 7) Aʼzo mamlakatlar va xalqaro, hududiy tashkilotlar va mexanizmlarni oʻz vakolatlari doirasida, mojaroni hal etish jarayonida samarali hamkorlik qilishga chorlaydi;
 * 8) Bosh kotibni Bosh Assambleyaga oltmish uchinchi sessiyada mazkur rezolyutsiyani amalga oshirilishi haqida toʻliq hisobot taqdim qilishni soʻraydi;
 * 9) Oltmish uchinchi sessiyaning birlamchi kun tartibiga „Ozarbayjonning bosib olingan hududlaridagi holat“ deb nomlangan bandni kiritishni soʻraydi.

— 86-yalpi majlis, 2008 yil 14 mart